ddrg/super_eurlex huggingface dataset:
DA Den Europæiske Unions Tidende C 51/32

Rettens kendelse af 22. december 2009 — Associazione Giùlemanidallajuve mod Kommissionen

(Sag T-254/08) (1)

(Påståede overtrædelser af artikel 81 EF og 82 EF - klage - passivitetssøgsmål - Kommissionens stillingtagen, der afbryder passiviteten - ufornødent at træffe afgørelse)

2010/C 51/61

Processprog: fransk

Parter

Sagsøger: Associazione Giùlemanidallajuve (Cerignola, Italien) (ved avocats L. Misson, A. Kettels, G. Ernes og A. Pel)

Sagsøgt: Europa-Kommissionen (ved A. Bouquet, som befuldmægtiget)

Sagens genstand

Påstand om, at det i medfør af artikel 232 EF fastslås, at Kommissionen ulovligt har undladt at tage stilling til sagsøgerens klage vedrørende de overtrædelser af artikel 81 EF og 82 EF, der angiveligt er begået af Federazione Italiana Giuoco Calcio (FIGC), Comitato Olimpico Nazionale Italiano (CONI), Det Europæiske Fodboldforbund (UEFA) og Det Internationale Fodboldforbund (FIFA).

Konklusion

1) Det er ufornødent at træffe afgørelse i sagen.

2) Associazione Giùlemanidallajuve og Europa-Kommissionen bærer deres egne omkostninger.

(1) EUT C 223 af 30.8.2008.
DA Den Europæiske Unions Tidende C 37/37

Rettens kendelse af 16. december 2009 — Cattin mod Kommissionen

(Sag T-194/08) (1)

(Ansvar uden for kontraktforhold - EUF - liste over eksportører, der er berettigede til betaling af deres fordringer mod Den Centralafrikanske Republik - manglende registrering - forældelse - afvisning)

2010/C 37/51

Processprog: fransk

Parter

Sagsøgere: R. Cattin & Cie (Bimbo, Den Centralafrikanske Republik) og Yves Cattin (Cadiz, Spanien) (ved avocat B. Wägenbaur)

Sagsøgt: Europa-Kommissionen (ved A. Bordes, som befuldmægtiget)

Sagens genstand

Erstatningssøgsmål med påstand om erstatning for det tab, som sagsøgerne angiveligt har lidt som følge af Kommissionens påståede beslutning om ikke at optage dem på listen over eksportører, der er berettigede til betaling af deres fordringer mod et statsligt organ i Den Centralafrikanske Republik inden for rammerne af Den Europæiske Udviklingsfond (EUF).

Konklusion

1) Sagen afvises.

2) R. Cattin & Cie og Yves Cattin bærer deres egne omkostninger og betaler Europa-Kommissionens omkostninger.

(1) EUT C 197 af 2.8.2008.
DA Den Europæiske Unions Tidende C 24/52

Kendelse afsagt af Retten i Første Instans den 19. november 2009 — EREF mod Kommissionen

(Sag T-40/08) (1)

(Annullationssøgsmål - bistand fra en advokat, der ikke er tredjemand - afvisning)

2010/C 24/92

Processprog: engelsk

Parter

Sagsøger: European Renewable Energies Federation ASBL (EREF) (Bruxelles, Belgien) (ved avocat D. Fouquet)

Sagsøgt: Kommissionen for De Europæiske Fællesskaber (ved N. Khan og B. Martenczuk, som befuldmægtigede)

Sagens genstand

Påstand om annullation af Kommissionens afgørelse C (2007) 4323 endelig udg. af 25. september 2007 om foranstaltning C 45/2006 iværksat af Frankrig i forbindelse med AREVA NP’s opførelse af et kernekraftværk for Teollisuuden Voima Oy

Konklusion

1) Søgsmålet afvises.

2) European Renewable Energies Federation ASBL (EREF) bærer sine egne omkostninger og betaler Kommissionen for De Europæiske Fællesskabers omkostninger.

3) Det er ufornødent at træffe afgørelse om begæringerne om intervention fra Den Franske Republik, Republikken Finland, Greenpeace France og Greenpeace Nordic.

(1) EUT C 107 af 26.4.2008.
DA Den Europæiske Unions Tidende C 24/52

Kendelse afsagt af Retten i Første Instans den 24. november 2009 — Szomborg mod Kommissionen

(Sag T-228/08) (1)

(Passivitetssøgsmål - Kommissionens undladelse af indenfor den fastsatte frist at fremlægge en videnskabelig vurdering - handling, der ikke kan gøres til genstand for søgsmål - ikke individuelt berørt - afvisning)

2010/C 24/93

Processprog: polsk

Parter

Sagsøger: Grzegorz Szomborg (Jastarnia, Polen) (ved avocat R. Nowosielski)

Sagsøgt: Kommissionen for De Europæiske Fællesskaber (ved K. Banks og A. Szmytkowska, som befuldmægtigede)

Sagens genstand

Passivitetssøgsmål med påstand om, at det fastslås, at Kommissionen uretmæssigt har undladt inden for den fastsatte frist at fremlægge den videnskabelige vurdering omhandlet i artikel 27 i Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger, om ændring af forordning (EF) nr. 1434/98 og ophævelse af forordning (EF) nr. 88/98 (EFT L 349, s. 1).

Konklusion

1) Sagen afvises.

2) Grzegorz Szomborg bærer sine egne omkostninger og betaler de omkostninger, Kommissionen for De Europæiske Fællesskaber har afholdt.

(1) EUT C 209 af 15.8.2008.
DA Den Europæiske Unions Tidende C 282/48

Kendelse afsagt af Retten i Første Instans den 30. september 2009 — Impala mod Kommissionen

(Sag T-229/08) (1)

(Konkurrence - fusion - joint-venture Sony BMG - Rettens annullation af den første beslutning - ny beslutning der erklærer fusionen for forenelig med fællesmarkedet - tvistens genstand bortfaldet - ufornødent at træffe afgørelse)

2009/C 282/93

Processprog: engelsk

Parter

Sagsøger: Independent Music Publishers and Labels Association (Impala, international sammenslutning) (Bruxelles, Belgien) (ved solicitors S. Crosby, J. Golding, og avocat I. Wekstein)

Sagsøgt: Kommissionen for De Europæiske Fællesskaber (ved X. Lewis, F. Arbault og K. Mojzesowicz, som befuldmægtigede)

Intervenienter til støtte for sagsøgte: Sony Corporation of America (New York, New York, De Forenede Stater) (ved barrister N. Levy, avocats R. Snelders og T. Graf); og Bertelsmann AG (Gütersloh, Tyskland) (ved solicitors P. Chappatte, J. Boyce og A. Lyle-Smythe)

Sagens genstand

Påstand om annullation af Kommissionens beslutning K(2007) 4507 af 3. oktober 2007, hvorved en fusion bestående i etablering af et joint venture, der omfatter de aktiviteter, som Sony Corporation of America og Bertelsmann AG udøver på markedet for optaget musik, blev erklæret for forenelig med fællesmarkedet og EØS-aftalen (Sag COMP/M.3333 — Sony/BMG), hvilken beslutning blev vedtaget efter den ved Rettens dom af 13. juli 2006, sag T-464/04, Impala mod Kommissionen (Sml. II, s. 2289) foretagne annullation af Kommissionens beslutning 2005/188/EF af 19. juli 2004 om en fusions forenelighed med fællesmarkedet og EØS-aftalen (Sag COMP/M.3333 — SONY/BMG) (EUT 2005 L 62, s. 30)

Konklusion

1) Det er ufornødent at træffe afgørelse i sagen.

2) Independent Music Publishers and Labels Association (Impala, international sammenslutning) bærer sin egne omkostninger og betaler Kommissionen for De Europæiske Fællesskabers omkostninger.

3) Bertelsmann AG og Sony Corporation of America bærer deres egne omkostninger.

(1) EUT C 197 af 2.8.2008.
DA Den Europæiske Unions Tidende C 282/47

Kendelse afsagt af Retten i Første Instans den 5. oktober 2009 — Landesanstalt für Medien Nordrhein-Westfalen mod Kommissionen

(Sag T-2/08) (1)

(Annullationssøgsmål - statsstøtte - ikke individuelt berørt - afvisning)

2009/C 282/90

Processprog: tysk

Parter

Sagsøger: Landesanstalt für Medien Nordrhein-Westfalen (Düsseldorf, Tyskland) (ved avocats A. Rosenfeld og G.-B. Lehr)

Sagsøgt: Kommissionen for De Europæiske Fællesskaber (ved K. Gross og B. Martenczuk, som befuldmægtigede)

Intervenient til støtte for sagsøgeren: Forbundsrepublikken Tyskland (ved M. Lumma og J. Möller, som befuldmægtigede)

Sagens genstand

Påstand om annullation af Kommissionens beslutning 2008/708/EF af 23. oktober 2007 om statsstøtte C 34/06 (ex N 29/05 og ex CP 13/04), som Forbundsrepublikken Tyskland påtænker at gennemføre til fordel for indførelse af digitalt jordbaseret tv (DVB-T) i delstaten Nordrhein-Westfalen (EUT 2008 L 236, s. 10).

Konklusion

1) Sagen afvises.

2) Landesanstalt für Medien Nordrhein-Westfalen bærer sine egne omkostninger og betaler Kommissionen for De Europæiske Fællesskabers omkostninger.

3) Forbundsrepublikken Tyskland bærer sine egne omkostninger.

(1) EUT C 64 af 8.3.2008.
DA Den Europæiske Unions Tidende C 267/64

Kendelse afsagt af Retten i Første Instans den 7. september 2009 — LPN mod Kommissionen

(Sag T-186/08) (1)

(Annullations- og erstatningssøgsmål - miljø - direktiv 92/43/EØF - henlæggelse af en klage - undladelse af at indlede en traktatbrudsprocedure - aktindsigt - forordning (EF) nr. 1049/2001 - åbenbart afvisningsgrundlag - ufornødent at træffe afgørelse)

2009/C 267/116

Processprog: portugisisk

Parter

Sagsøger: Liga para Protecção da Natureza (LPN) (Lissabon, Portugal) (ved avocat P. Vinagre e Silva)

Sagsøgt: Kommissionen for De Europæiske Fællesskaber (ved P. Costa de Oliveira og D. Recchia, som befuldmægtigede)

Intervenient til støtte for sagsøgte: Den Portugisiske Republik (ved L. Inez Fernandes, T. Moreira og A. de Oliveira Mendonça, som befuldmægtigede, bistået af avocats D. Abecasis og A. Marques)

Sagens genstand

Påstand om annullation af for det første Kommissionens beslutning af 28. februar 2008 som anført i Kommissionens skrivelse af 3. april 2008 til sagsøgeren under journal nr. ENV.A.2/MAS/mm/D(2008) 5542, hvori Kommissionen erklærede at ville henlægge sagsøgerens klage over den påståede uoverensstemmelse mellem et projekt om opførelse af en dæmning ved floden Sabor i Portugal og Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7) (klage nr. 2003/4523 — Projekt om en dæmning ved »Baixo Sabor«), og for det andet af Kommissionens stiltiende afslag på aktindsigt i visse dokumenter såvel som et krav om erstatning.

Konklusion

1) Det er ufornødent at træffe afgørelse vedrørende søgsmålet, for så vidt som det tilsigter annullation af et påstået stiltiende afslag på aktindsigt i medfør af artikel 8, stk. 3, i Rådets og Europa-Parlamentets forordning (EF) nr. 1049/2001af 30. maj 2001 om aktindsigt i Europa-Parlamentets, Rådets og Kommissionens dokumenter.

2) I øvrigt afvises sagen.

3) Liga para Protecção da Natureza (LPN) bærer sine egne omkostninger og betaler Kommissionen for De Europæiske Fællesskabers omkostninger.

4) Den Portugisiske Republik bærer sine egne omkostninger.

(1) EUT C 183 af 19.7.2008.
DA Den Europæiske Unions Tidende C 267/65

Kendelse afsagt af Retten i Første Instans den 9. september 2009 — Nijs mod Revisionsretten

(Sag T-375/08 P) (1)

(Appel - personalesag - tjenestemænd - Revisionsrettens afgørelse om at forny generalsekretærens mandat - afgørelse om ikke at forfremme appellanten i forfremmelsesåret 2004 - åbenbart, at appellen delvis ikke kan antages til realitetsbehandling, delvis er ugrundet)

2009/C 267/117

Processprog: fransk

Parter

Appellant: Bart Nijs (Bereldange, Luxembourg) (ved avocats F. Rollinger og A. Hertzog)

Den anden part i appelsagen: Revisionsretten for De Europæiske Fællesskaber (ved T. Kennedy, J.-M. Stenier og G. Corstens, som befuldmægtigede)

Sagens genstand

Appel af kendelse afsagt af EU-Personaleretten (Anden Afdeling) den 26. juni 2008 i sag T-108/07, Nijs mod Revisionsretten, endnu ikke trykt i Samling af Afgørelser, med påstand om ophævelse af denne kendelse

Konklusion

1) Appellen forkastes.

2) Bart Nijs bærer sine egne omkostninger og betaler Revisionsretten for De Europæiske Fællesskabers omkostninger ved appelinstansen.

(1) EUT C 301 af 22.11.2008.
DA Den Europæiske Unions Tidende C 221/43

Rettens kendelse af 9. juni 2010 — BASF Plant Science m.fl. mod Kommissionen

(Sag T-293/08) (1)

(Tilnærmelse af lovgivningerne - udsætning i miljøet af genetisk modificerede organismer - godkendelsesprocedure for markedsføring - undladelse af at vedtage en beslutning - passivitetssøgsmål - tvistens genstand bortfaldet - ufornødent at træffe afgørelse)

2010/C 221/71

Processprog: engelsk

Parter

Sagsøgere: BASF Plant Science GmbH (Ludwigshafen, Tyskland), Plant Science Sweden AB (Svalöv, Sverige), Amylogene HB (Svalöv) og BASF Plant Science Co. GmbH, tidligere BASF Plant Science Holding GmbH (Ludwigshafen) (ved avocats D. Waelbroeck og U. Zinsmeister samt solicitor D. Slater)

Sagsøgt: Europa-Kommissionen (ved C. O’Reilly og M.C. Zadra, som befuldmægtigede)

Intervenient til støtte for sagsøgte: Kongeriget Danmark (ved J. Bering Liisberg og R. Holdgaard, som befuldmægtigede)

Sagens genstand

Påstand om, at det fastslås, at Kommissionen har tilsidesat sine forpligtelser i henhold til artikel 18, stk. 1, i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (EFT L 106, s. 1) og artikel 5 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184, s. 23), idet den ikke har vedtaget nogen beslutning om at underrette sagsøgerne om markedsføringen af en genetisk modificeret Amflora-kartoffel.

Konklusion

1) Det er ufornødent at træffe afgørelse i sagen.

2) Hver part bærer sine egne omkostninger.

(1) EUT C 272 af 25.10.2008.
DA Den Europæiske Unions Tidende C 179/39

Rettens kendelse af 6. maj 2010 — Kerelov mod Kommissionen

(Sag T-100/08 P) (1)

(Appel - personalesag - ansættelse - almindelig udvælgelsesprøve - direktøren for EPSO's afvisning af at give en ansøger oplysninger og dokumenter vedrørende adgangsprøven - åbenbart, at appellen delvis ikke kan antages til realitetsbehandling, delvis er ugrundet)

2010/C 179/67

Processprog: fransk

Parter

Appellant: Georgi Kerelov (Pazardzhik, Bulgarien) (ved avocat A. Kerelov)

Den anden part i appelsagen: Europa-Kommissionen (ved B. Eggers og K. Herrmann, som befuldmægtigede)

Sagens genstand

Appel af kendelse afsagt af EU-Personaleretten (Anden Afdeling) den 12. december 2007 i sag F-110/07 Kerelov mod Kommissionen (endnu ikke trykt i Samling af Afgørelser) med påstand om ophævelse af denne kendelse.

Konklusion

1) Appellen forkastes.

2) Georgi Kerelov bærer sine egne omkostninger og betaler de af Europa-Kommissionen afholdte omkostninger for nærværende instans.

(1) EUT C 69 af 21.3.2009.
DA Den Europæiske Unions Tidende C 134/34

Rettens kendelse af 24. marts 2010 — Eriksen mod Kommissionen

(Sag T-516/08) (1)

(Erstatningssag - konsekvenser for folkesundheden af atomulykken i Thule (Grønland) - direktiv 96/29/Euratom - Kommissionens manglende vedtagelse af foranstaltninger over for en medlemsstat - søgsmålet åbenbart ugrundet)

2010/C 134/58

Processprog: engelsk

Parter

Sagsøger: Heinz Helmuth Eriksen (Ebeltoft, Danmark) (ved advokat I. Anderson)

Sagsøgt: Europa-Kommissionen (ved E. White og M. Patakia, som befuldmægtigede)

Sagens genstand

Erstatningssag med påstand om erstatning af tab som følge af Kommissionens påståede manglende vedtagelse af nødvendige foranstaltninger med henblik på at forpligte Kongeriget Danmark til at vedtage love og administrative bestemmelser for at efterkomme Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (EFT L 159, s. 1), og til at anvende disse bestemmelser på de arbejdstagere, der var involveret i atomulykken i Thule (Grønland)

Konklusion

1) Europa-Kommissionen frifindes.

2) Heinz Helmuth Eriksen betaler sagens omkostninger.

(1) EUT C 44 af 21.2.2009.
DA Den Europæiske Unions Tidende C 219/16

Rettens kendelse af 24. maj 2011 — Nuova Agricast mod Kommissionen

(Sag T-373/08) (1)

(Ansvar uden for kontraktforhold - støtteordning efter italiensk lovgivning - ordning, der er erklæret forenelig med fællesmarkedet - overgangsforanstaltninger - udelukkelse af visse virksomheder - princippet om beskyttelse af den berettigede forventning - tilstrækkelig kvalificeret tilsidesættelse af en bestemmelse, der tillægger borgerne rettigheder - foreligger ikke - Retten åbenbart inkompetent - åbenbart, at sagen er retligt ugrundet)

2011/C 219/23

Processprog: italiensk

Parter

Sagsøger: Nuova Agricast Srl (Cerignola, Italien) (ved advokat M.A. Calabrese)

Sagsøgt: Europa-Kommissionen (ved V. Di Bucci og E. Righini, som befuldmægtigede)

Sagens genstand

Påstand om erstatning for det tab sagsøgeren angiveligt har lidt som følge af Kommissionens vedtagelse af beslutning af 12. juli 2000 om ikke at gøre indsigelser mod en støtteordning til fordel for investeringer i ugunstigt stillede regioner i Italien [statsstøtte N 715/99 — Italien (SG 2000 D/105754)] og som følge af Kommissionens adfærd under den administrative procedure forud for vedtagelsen af denne beslutning.

Konklusion

1) Europa-Kommissionen frifindes.

2) Nuova Agricast Srl betaler sagens omkostninger.

(1) EUT C 285 af 8.11.2008.
DA Den Europæiske Unions Tidende C 234/35

Rettens kendelse af 14. juli 2010 — Deutsche Post mod Kommissionen

(Sag T-570/08) (1)

(Annullationssøgsmål - statsstøtte - pålæg om at meddele oplysninger - retsakt, der ikke kan gøres til genstand for søgsmål - afvisning)

2010/C 234/63

Processprog: tysk

Parter

Sagsøger: Deutsche Post AG (Bonn, Tyskland) (ved avocats J. Sedemund og T. Lübbig)

Sagsøgt: Europa-Kommissionen (ved B. Martenczuk, som befuldmægtiget)

Sagens genstand

Påstand om annullation af den beslutning, der er indeholdt i Kommissionens skrivelse af 30. oktober 2008 vedrørende pålæg om at meddele oplysninger i sagen om statsstøtte til Deutsche Post AG (C 36/2007 (ex NN 25/2007)).

Konklusion

1) Sagen afvises.

2) Deutsche Post AG betaler sagens omkostninger.

(1) EUT C 55 af 7.3.2009.
DA Den Europæiske Unions Tidende C 234/36

Rettens kendelse af 14. juli 2010 — Tyskland mod Kommissionen

(Sag T-571/08) (1)

(Annullationssøgsmål - statsstøtte - pålæg om at meddele oplysninger - retsakt, der ikke kan gøres til genstand for søgsmål - afvisning)

2010/C 234/64

Processprog: tysk

Parter

Sagsøger: Forbundsrepublikken Tyskland (ved M. Lumma og B. Klein, som befuldmægtigede)

Sagsøgt: Europa-Kommissionen (ved B. Martenczuk, som befuldmægtiget)

Sagens genstand

Påstand om annullation af den beslutning, der er indeholdt i Kommissionens skrivelse af 30. oktober 2008 vedrørende pålæg om at meddelelse oplysninger i sagen om statsstøtte til Deutsche Post AG (C 36/2007 (ex NN 25/2007)).

Konklusion

1) Sagen afvises.

2) Forbundsrepublikken Tyskland betaler sagens omkostninger.

(1) EUT C 55 af 7.3.2009.
DA Den Europæiske Unions Tidende C 220/33

Kendelse afsagt af præsidenten for Retten i Første Instans den 13. juli 2009 — Sniace mod Kommissionen

(Sag T-238/09 R)

(Særlige rettergangsformer - statsstøtte - beslutning, der erklærer en støtte uforenelig med fællesmarkedet og anordner tilbagesøgning heraf - begæring om udsættelse af gennemførelse - tilsidesættelse af formkrav - begæring ikke taget til følge)

2009/C 220/69

Processprog: spansk

Parter

Sagsøger: Sniace, SA (Madrid, Spanien) (ved avocat F.J. Moncholí Fernández)

Sagsøgt: Kommissionen for De Europæiske Fællesskaber (ved C. Urraca Caviedes, som befuldmægtiget)

Sagens genstand

Begæring om udsættelse af gennemførelsen af Kommissionens beslutning K(2009) 1479 endelig udg. af 10. marts 2009 angående støtteforanstaltningen C 5/2000 (ex NN 118/1997) Spanien har iværksat til fordel for Sniace, SA, Torrelavega, Cantabrique og om ændring af beslutning 1999/395/EF af 28. oktober 1998.

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 167/12

Kendelse afsagt af Retten i Første Instans den 25. maj 2009 — Biofrescos mod Kommissionen

(Sag T-159/09 R)

(Særlige rettergangsformer - begæring om udsættelse af gennemførelse - fremsættelse af begæring - afvisning - økonomisk tab - ikke uopsættelighed)

2009/C 167/25

Processprog: portugisisk

Parter

Sagsøger: Biofrescos — Comércio de Produtos Alimentares, Lda (Linda-a-Velha, Portugal) (ved avocat A. Magalhães Menezes)

Sagsøgt: Kommissionen for De Europæiske Fællesskaber (ved R. Lyal, P. Guerra e Andrade og L. Bouyon, som befuldmægtigede)

Sagens genstand

Påstand om udsættelse af opkrævning af den importtold, der endnu ikke var opkrævet fra sagsøgeren, for så vidt som denne opkrævning blev pålagt ved Kommissionens beslutning C(2009) 72 endelig udg. af 16. januar 2009, hvori det blev fastslået, at denne told skulle efteropkræves, og at en fritagelse for tolden for så vidt angår sagsøgeren ikke var berettiget.

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 141/43

Kendelse afsagt af præsidenten for Retten i Første Instans den 24. april 2009 — Nycomed Danmark mod EMEA

(Sag T-52/09 R)

(»Særlige rettergangsformer - markedsføringstilladelse for et lægemiddel - kontrastmiddel til ekkokardiografi, der er beregnet til diagnosticering (Perflubutan) - EMEA’s afslag på dispensation for kravet om at fremsætte en pædiatrisk undersøgelsesplan - begæring om udsættelse af gennemførelse og om anordning af foreløbige forholdsregler - manglende uopsættelighed«)

2009/C 141/91

Processprog: engelsk

Parter

Sagsøger: Nycomed Danmark ApS (Roskilde, Danmark) (ved avocats C. Schoonderbeek og H. Speyart van Woerden)

Sagsøgt: Det Europæiske Lægemiddelagentur (EMEA) (ved V. Salvatore og N. Rampal Olmedo, som befuldmægtigede)

Sagens genstand

Begæring dels om udsættelse af gennemførelsen af EMEA’s beslutning af 28. november 2008, hvorved ansøgningen om dispensation for perflubutan afvises, og dels om vedtagelse af foreløbige forholdsregler.

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 141/43

Kendelse afsagt af præsidenten for Retten i Første Instans den 3. april 2009 — UCAPT mod Kommissionen

(Sag T-96/09 R)

(Særlige rettergangsformer - begæring om udsættelse af gennemførelsen - manglende overholdelse af formkrav - begæring ikke taget til følge)

2009/C 141/92

Processprog: fransk

Parter

Sagsøger: Union de Coopératives agricoles des producteurs de tabac de France (UCAPT) (Paris, Frankrig) (ved avocats B. Peignot og D. Garreau)

Sagsøgt: Kommissionen for De Europæiske Fællesskaber (ved M. Moore og P. Mahnič Bruni, som befuldmægtigede)

Sagens genstand

Begæring om udsættelse af gennemførelsen af Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 134/35

Rettens kendelse af 24. marts 2010 — Hansen mod Kommissionen

(Sag T-6/09) (1)

(Erstatningssag - konsekvenser for folkesundheden af atomulykken i Thule (Grønland) - direktiv 96/29/Euratom - Kommissionens manglende vedtagelse af foranstaltninger over for en medlemsstat - søgsmålet åbenbart ugrundet)

2010/C 134/60

Processprog: engelsk

Parter

Sagsøger: Bent Hansen (Aarslev, Danmark) (advokat I. Anderson)

Sagsøgt: Europa-Kommissionen (ved E. White og M. Patakia, som befuldmægtigede)

Sagens genstand

Erstatningssag med påstand om erstatning af tab som følge af Kommissionens påståede manglende vedtagelse af nødvendige foranstaltninger med henblik på at forpligte Kongeriget Danmark til at vedtage love og administrative bestemmelser for at efterkomme Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (EFT L 159, s. 1), og til at anvende disse bestemmelser på de arbejdstagere, der var involveret i atomulykken i Thule (Grønland)

Konklusion

1) Europa-Kommissionen frifindes.

2) Bent Hansen betaler sagens omkostninger.

(1) EUT C 69 af 21.3.2009.